CELEX: 62008CN0433
Language: da
Date: 2008-10-01 00:00:00
Title: Sag C-433/08: Anmodning om præjudiciel afgørelse indgivet af Bundesfinanzhof (Tyskland) den 1. oktober 2008 — Yaesu Europe BV mod Bundeszentralamt für Steuern

6.12.2008   
            
            
               DA
            
            
               Den Europæiske Unions Tidende
            
            
               C 313/18
            
         Anmodning om præjudiciel afgørelse indgivet af Bundesfinanzhof (Tyskland) den 1. oktober 2008 — Yaesu Europe BV mod Bundeszentralamt für Steuern
   (Sag C-433/08)
   (2008/C 313/26)
   Processprog: tysk
   Den forelæggende ret
   Bundesfinanzhof
   Parter i hovedsagen
   
      Sagsøger: Yaesu Europe BV
   
      Sagsøgt: Bundeszentralamt für Steuern
   Præjudicielle spørgsmål
   
               1.
            
            
               Er begrebet »underskrift«, som i modellen i bilag A til Rådets ottende direktiv 79/1072/EØF af 6. december 1979 om harmonisering af medlemsstaternes lovgivning om omsætningsafgifter — foranstaltninger til tilbagebetaling af merværdiafgift til afgiftspligtige personer, der ikke er etableret i indlandet (1), anvendes ved indgivelse af en ansøgning om tilbagebetaling af merværdiafgift i henhold til dette direktivs artikel 3, litra a), et fællesskabsretligt begreb, der skal undergives en ensartet fortolkning?
            
         
               2.
            
            
               Såfremt spørgsmål 1 besvares bekræftende:
               Skal begrebet »underskrift« forstås således, at ansøgningen om tilbagebetaling ufravigeligt skal underskrives af den afgiftspligtige personligt eller, hvor der er tale om en juridisk person, af dennes legale repræsentant, eller er det tilstrækkeligt, at den underskrives af en befuldmægtiget person (f.eks. den afgiftspligtiges repræsentant over for skattemyndighederne eller en arbejdstager hos denne)?
            
         
      (1)  EFT L 331, s. 11.